**Tlačová správa**

**VÝSLEDKY VGP ZA PRVÚ POLOVICU ROKA 2024**

**28 augusta 2024, 7:00, Antverpy, Belgicko**: VGP NV („VGP“ alebo „Skupina“), európsky poskytovateľ špičkových logistických a semiindustriálnych nehnuteľností, oznamuje výsledky za prvú polovicu roku 2024, ukončenú 30. júna:

* Zisk pred zdanením dosiahol výšku **154,6 milióna EUR** (nárast o 218 % v porovnaní s 1. polrokom 2023), ktorý zahŕňa 33 miliónov EUR čistých príjmov z prenájmu a obnoviteľných zdrojov energie, príjmy z poplatkov za správu spoločných podnikov vo výške 15 ,7 miliónov EUR a 99,1 miliónov EUR čistých ziskov z ocenenia portfólia.
* Nájomných zmlúv bolo podpísanných a obnovených v hodnote 45,6 milióna EUR v priebehu 1. polroka 2024, čím celkový ročný príjem z prenájmu dosiahol **384,7 milióna EUR** (medziročný nárast o 9,7 %)[[1]](#footnote-2).
	+ **Rekordný objem** novo uzavretých nájomných zmlúv vo výške **28,8 milióna EUR** (medziročný nárast o **47 %** oproti 1. polroku 2023).
	+ Na pomernej báze sa čistý príjem z prenájmu a obnoviteľnej energie zvýšil o 21 % oproti 1. polroku 2023 na **91,6 milióna EUR**[[2]](#footnote-3)**.**
* V rámci 34 projektov bolo k 30. júnu 2024 vo výstavbe celkom **835 000 m²,** čo predstavuje dodatočný ročný nájom vo výške **56,8 miliónov EUR**, hneď ako budú úplne postavené a prenajaté
	+ **326 000 m²** projektov začatých v prvom polroku 2024, čo predstavuje 21,6 milióna EUR príjmu z nájmu po dokončení a prenájme.
	+ **Podiel predprenájmov** je 70,1 % v nadväznosti na uzavretie niekoľkých významných nájomných zmlúv. Objekty, ktoré sú vo výstavbe dlhšie ako šesť mesiacov, sú predprenajaté zo 74,2 %.
* V priebehu prvého polroka 2024 bolo odovzdaných 8 projektov s celkovou rozlohou **264 000 m²,** ktoré boli zo 100 % prenajaté a predstavujú príjem z prenájmu vo výške 17,2 milióna EUR.
	+ Novopostavené objekty[[3]](#footnote-4) predstavujú **5 632 000 m²**, teda 229 budov, a sú z 99 % prenajaté a ich priemerný vek je iba 4 roky.
* Celková plocha pozemkov je **8,5 miliónov m²** s potenciálom rozvoja 3,7 miliónov m² po akvizícii 375 000 m² nových rozvojových pozemkov a predaji podielu VGP v Development Joint Venture LPM v 1. polroku 2024.
* Hrubé príjmy z obnoviteľných zdrojov energie vzrástli **medziročne o 31 %** na 3,8 milióna EUR, a to aj napriek výraznému poklesu cien energií, predovšetkým vďaka **medziročnému nárastu fotovoltaickej (FV) kapacity o 115 %** s prevádzkovou kapacitou 143,3 MWp (oproti 66,6 MWp v júni 2023). Vo vývoji je **29,7 MWp** **fotovoltaických** **projektov** a ďalších 92,6 MWp sa plánuje. Plánuje sa tiež prvý batériový projekt s kapacitou 6,8 MWh, ktorý má podporiť vlastnú spotrebu a zmierniť kapacitné problémy siete. Očakávajú sa ďalšie batériové projekty.
* Konsolidovaná súvaha s **celkovou hotovosťou vo výške 625 miliónov EUR** a nevyčerpaným úverom vo výške 400 miliónov EUR. Spoločnosť VGP čerpala 135 miliónov EUR z úverového rámca Európskej investičnej banky poskytnutého vo februári tohto roku do výšky 150 miliónov EUR.
* Recyklácia čistej **hotovosti dosiahla výšku 662,1 milióna EUR** v dôsledku uzavretia spoločných podnikov Deka a Areim a predaja Development Joint Venture LPM Moerdijk. Tretie uzavretie so spoločnosťou Deka uskutočnené v auguste 2024 prinieslo ďalšie hrubé príjmy vo výške 68 miliónov EUR. Spoločnosť VGP po súvahovom dni splatila dlhopis vo výške 75 miliónov EUR, ktorý bol splatný k júlu 2024, čím sa náklady na financovanie dlhu znížili z 2,25 % za 1. polrok 2024 na 2,21 % po splatení.

**Výhľad:**

Spoločnosť VGP začala druhý polrok roku 2024 na výbornú, keď uzavrela množstvo nových nájomných zmlúv, ktoré významne zvýšili pomer predprenájmov aj ročné príjmy z prenájmov. Spoločnosť VGP navyše rokuje o rade nájomných zmlúv, a to ako pre nové projekty, tak aj pre existujúce aktíva. To významne prispeje k plánu organického rastu, ktorý si spoločnosť VGP stanovila.

Okrem toho spoločnosť VGP očakáva, že podnikne významné kroky v oblasti prenájmov a rozvoja svojich veľkých brownfield projektov, ako je Rüsselsheim neďaleko Frankfurtu, a zároveň uskutoční nové atraktívne akvizície pozemkov v rámci skupiny VGP v niekoľkých krajinách.

V neposlednom rade došlo k zvýšenej aktivite investorov v priemyselnom segmente, čo by malo ďalej stabilizovať ocenenie nehnuteľností. Spoločnosť VGP zvažuje ďalší prevod nehnuteľností svojim spoločným podnikom, pretože sa očakáva, že v najbližších dvanástich mesiacoch sa podarí realizovať ďalšie príjmy z prenájmov vo výške 35,2 miliónov EUR.

Plné znenie správy nájdete na nasledujúcom odkaze: [VGP's Half Year Results 2024](https://www.vgpparks.eu/cs/newsroom/investor-news/vgps-half-year-results-2024/en/)

**O spoločnosti VGP**

VGP je celoeurópsky vlastník, manažér a developer špičkových logistických a semi-industriálnych nehnuteľností a poskytovateľ riešení obnoviteľných zdrojov energie. Prevádzkuje plne integrovaný podnikateľský model s bohatými odbornými znalosťami a dlhoročnými skúsenosťami naprieč hodnotovým reťazcom. Spoločnosť bola založená v roku 1998 ako belgický rodinný developer nehnuteľností v Českej republike. Dnes, s cca 372 zamestnancami, VGP prevádzkuje aktíva v 17 európskych krajinách, a to ako priamo, tak prostredníctvom niekoľkých 50:50 spoločných podnikov. K júnu 2024 predstavovala hrubá hodnota aktív spoločnosti VGP (vrátane spoločných podnikov vo výške 100 %) sumu 7,4 miliardy EUR a čistá hodnota aktív (EPRA NTA) spoločnosti predstavovala 2,3 miliardy EUR. Spoločnosť VGP je kótovaná na burze Euronext Brussels (ISIN: BE0003878957).

Ďalšie informácie nájdete na: [www.vgpparks.eu](http://www.vgpparks.eu).

 **KONTAKTNÉ ÚDAJE PRE MÉDIÁ**

|  |  |
| --- | --- |
| Tereza ŠtosováCrest Communications, a.s.  | Tel: +420 778 495 239e-mail: tereza.stosova@crestcom.sk  |
| Naďa KováčikováVGP – Industriálne stavby, s.r.o. | Tel.: +421 (0) 908 110 002e-mail: nada.kovacikova@vgpparks.eu  |

1. Ve srovnání s 31. prosincem 2023 a včetně společných podniků ve výši 100 %. [↑](#footnote-ref-2)
2. Viz poznámka „výsledovka, poměrně konsolidovaná“. [↑](#footnote-ref-3)
3. Z toho 4 410 000 m2, tedy 190 budov ve společných podnicích a 1 222 000 m2, tedy 39 budov ve vlastním portfoliu. [↑](#footnote-ref-4)